CELEX: 62010TN0582
Language: fi
Date: 2010-12-23 00:00:00
Title: Asia T-582/10: Kanne 23.12.2010 — Acron ja Dorogobuzh v. neuvosto

19.2.2011   
            
            
               FI
            
            
               Euroopan unionin virallinen lehti
            
            
               C 55/30
            
         Kanne 23.12.2010 — Acron ja Dorogobuzh v. neuvosto
   (Asia T-582/10)
   2011/C 55/55
   Oikeudenkäyntikieli: englanti
   
      Asianosaiset
   
   
      Kantajat: Acron OAO (Veliky Novgorod, Venäjän federaatio) ja Dorogobuzh OAO (Verkhnedneprovsky, Venäjän federaatio) (edustaja: asianajaja B. Evtimov)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Neuvoston täytäntöönpanoasetus (EU) N:o 856/2010 (1), joka on annettu 27.9.2010, on kumottava siltä osin kuin se vaikuttaa kantajiin ja
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat kanteellaan SEUT 263 artiklan perusteella unionin yleistä tuomioistuinta kumoamaan neuvoston asetuksen (EU) N:o 856/2010, jolla päätettiin osittainen välivaiheen tarkastelu, joka oli aloitettu kantajien pyynnöstä muuttaa polkumyynnin vastaisen toimenpiteen muotoa sisällyttämällä etuyhteydessä oleva kauppias kantajien osalta voimassa olevaan sitoumukseen.
   Kantajat esittävät vaatimustensa perusteeksi seuraavat kanneperusteet:
   
                
            
            
               Kantajat väittävät, että unionin toimielimet käyttivät oikeudellisesti virheellistä perustaa hylätäkseen niiden pyynnön ja päättääkseen osittaisen välivaiheen tarkastelun toimenpidettä muuttamatta.
            
         
                
            
            
               Kantajat väittävät erityisesti, että unionin toimielimet sovelsivat virheellisesti tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL 1993, L 253, s. 1) 143 artiklan 1 kohdan a alakohtaa ja syyllistyivät ilmeisiin arviointivirheisiin katsoessaan, että niihin etuyhteydessä oleva kauppias oli etuyhteydessä toiseen yhtiöön.
            
         
                
            
            
               Kantajat huomauttavat lisäksi, että niitä koskevaa tutkimusta tehdessään ja neuvoston asetuksessa (EY) N:o 856/2010 esittämissään toteamuksissa toimielimet rikkoivat SEU 5 artiklan 4 kohtaa, jonka mukaan unionin toimielinten on noudatettava EU-oikeuden perustavanlaatuista suhteellisuusperiaatetta, ja perusoikeuskirjan 41 artiklaa, joka sisältää hyvän hallinnon periaatteen.
            
         
      (1)  Lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annettua asetusta (EY) N:o 661/2008 koskevan osittaisen välivaiheen tarkastelun päättämisestä 27.9.2010 annettu neuvoston täytäntöönpanoasetus (EU) N:o 856/2010 (EUVL 2010 L 254, s. 5).